OpenLLM-France/wikimedia huggingface dataset:
# Iskolat

Iskolat ( errusieraz: Исколат ) Letoniako Langileen, Soldaduen eta Lurgabeen Sobieta izan zen 1917tik 1918ra.

## Historia

Iskolat-a Rigan ezarri zen 1917ko uztailaren 29-30an lehen aldiz (Abuztuaren 11-12 kalendario berrian) Letoniako Alderdi Komunistaren iniziatiba eta gero. Aurrerago Boltxebikek urriko iraultzaren ideiak Letoniara ekartzen saiatzeko erabili zen.
Alemaniarrek Riga okupatu zutenean Cēsisera mugitu ziren eta azkenik Valkara, non Errusiako Behin-behineko Gobernuaren delegatuak kanporatuak izan ziren.
1917ko abenduaren 17an, Letoniako Sobieten Kongresua Valmieran Fricis Roziņš aukeratu zuten Iskolat-aren agintari berria bezala.
Iskolat-a Moskura ihes egin zuen Alemaniako indarrak 1918ko otsailean Letonia okupatu ondoren eta 1918ko martxoan desegin zen.

## Historiografia

Sobietar historiografiak Iskolat-a Letoniako lehen gobernu sozialista bezala errekonozitu zuen 1917ko abenduan eta 1918ko otsailaren artean, baina Andrew Ezergailisek "Iskolat Errepublikaren" independentzia edo autonomia objektibo bat ez zela Letoniako Boltxebikeentzat frogatu du. Azken hauen agintari nagusia Pēteris Stučka federalista izan zen. (Swain 1999: 668–9)

## Erreferentziak

* "Iskolat", Sobietar Entziklopedia Handia
* doi:10.1080/01629777700000191..
* Ezergailis, Andrew (1983). Boltxeviko Iraultzaren eragin letoniarra: lehen fasea: 1917 eta 1918ko iraila . Ekialdeko Europako Monografiak ez. 144. Boulder: East European Monographs. ISBN 978-0-88033-035-0 . Ludowej 61541087 .
* doi:10.1080/09668139998840..

## Ikus, gainera

* Letoniako Behin-behineko Kontseilu Nazionala
* Letoniako Errepublika Sozialista Sobietikoa

## Kanpo estekak

* Datuak: Q2502503
# Isla (udalerria)

Isla Mexikoko udalerri bat da. Veracruz de Ignacio de la Llave estatuan kokatua dago. 2010ean 42.205 biztanle zituen 927,86 km²ko azaleran. Herriburua [[Isla (Isla)|Isla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q49953833
# Isla Canela

Isla Canela Andaluziako uhartea da, Ayamonte udalerrian dagoena. Bi herri ditu- Barriada de Canela eta Punta del Moral, eta bere hondartza eta golf zelaiei esker turismogune ezaguna da.
Udalerriburura joateko bi zubi ditu.

## Erreferentziak

* ↑ (Gaztelaniaz) Isla Canela. .

## Kanpo estekak

* Datuak: Q612237
* Multimedia: Isla Canela / Q612237
# Iskenderungo golkoa

Alexandretako golkoa edo Iskenderungo golkoa (turkieraz: İskenderun Körfezi; erromatarrek latinez: Mare Issicum edo Issicus Sinus deitua) Levanteko itsasoan dagoen golkoa da. Hegoaldeko Turkian, Siriako mugatik gertu, dago, İskenderun (lehen Alexandreta deitua) hiriaren inguruan.
Golkoaren ekialdeko eta hegoalde kostaldeetan Nur mendiak (turkieraz: Nur Dağları), mendebaldean Tarso eta İskenderun eta iparraldean Çukurova ditu.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q277114
* Multimedia: Gulf of İskenderun / Q277114
# Iskilinba-joko

Iskilinba-jokoa, baita ere Ixkilima-joko, taldeko haur-jolasa da. Juan Garmendia Larrañaga etnografoak Baigorrin, Nafarroa Beherean, jaso zuen jokoaren inguruko informazioa. Iskilinba Hegoaldean orratza da.

## Arauak

Nesken denborapasa zen eta bi taldek esku hartzen zuten txandaka. Bi buruorratz edo iskilinba jartzen zituzten mahai gainean, buruz buru. Jokoa zen bietako bati bultza egin edo kolpen ba emanez bestearen gainean gurutzaturik jartzea. Neska bakoitzak jokorako egokienak ziren bi buruorratz erabiltzen zituen, eta galtzaileak lagunari bi eman behar zizkion, baina ez jokorako erabilitakoak nahitaez, espresuki emateko ekarritakoak baizik. Urte guztiko jokoa zen eta extean zein eskolan aritzen ziren horretan.

## Erreferentziak

* ↑ https://www.euskaltzaindia.eus/index.php?option=com_oehberria&task=sarreraIkusi&Itemid=413&lang=en&id=164159
* ↑ https://elearning3.hezkuntza.net/015253/pluginfile.php/1106/mod_resource/content/1/ume_jolasak_eusko_ikaskuntza.pdf, 28.or.
* ↑ Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 104.or.
# Isla (Kantabria)

Isla Arnueroko herria da, Kantabrian. Espainiako Estatistika Institutuaren arabera, 2008an 666 biztanle zituen.
Bizkaiko golkoaren ondoan kokaturik, turismorako gune ospetsua da. Herriak zazpi hondartza ditu eta horietako bik (El Sable eta La Arena) bandera urdin lortu dute.
1991n Espainiako Gobernuak Isla-Fernández kondeen jauregia, 1992an Cabrahigo dorrea eta 2002an San Julian eta Santa Basilisaren eliza kultura ondasun izendatu zituen.

## Kanpo estekak

* Datuak: Q9009502
* Multimedia: Isla / Q9009502
# Isla Bekoa

Isla Bekoa Gautegiz-Arteagako auzoa da, herriko kanpoaldean kokatutakoa. Auzoa, udalerriaren iparraldean dago, Kanalarekin egiten du muga iparraldean, Mundakako itsasadarrarekin mendebaldean eta Isla Goikoarekin hegoaldean.

## Ondarea

San Lorentzo baseliza, itsasoaren mailatik 15 metrora dago. Laukizuzen itxurako nabe bakarrez osatuta dago, sarrera mendebaldeko fatxadan dago, eta atearen goikaldean egurrezko gurutze bat dago. Baselizak birmoldaketa ugari jasan ditu, eta azkena 2004. urtean burutu zen, herriko bolondresen laguntzari esker.

## Kanpo estekak

* (Gaztelaniaz) Ibilbidea Urdaibain zehar Argia.com webgunean.
* Datuak: Q12259830
# Irene Pujadas

Irene Pujadas i Farré (Sant Just Desvern, 1990) emakumezko idazle katalan bat da. Butxaca aldizkarian eta argitalpen-sektorean lan egin du. Diari Ara egunkarian kolaboratzailea izan da (Ara llegim), bai eta beste hedabide digital batzuetan ere, hala nola La Llançan, Núvolen edo La Directan. Branca aldizkariaren sortzaileetako bat da. Els desperfectes izeneko ipuinekin katalanezko Documenta narratiba saria irabazi zuen 2020ko azaroan eta Ciutat de Barcelona saria 2021ean. Documenta sariaren epaimahaiko kideen esanetan "estilo garbi eta sutsua, hizkuntza findua eta bizi-bizia du, eta belztasun eta zantarkeria ukitu bat, oso osasungarria."
Els desperfectes lana gaztelaniara eta euskarara itzulita dago.

## Erreferentziak

* ↑ (Katalanez) «Irene Pujadas | Participants» Kosmopolis (Noiz kontsultatua: 2022-11-23).
* ↑ (Katalanez) Cervantes, Xavier. (2022-01-27). «Irene Pujadas i Edgardo Dobry, premis Ciutat de Barcelona en literatura catalana i castellana» Ara.cat (Noiz kontsultatua: 2022-11-23).
* ↑ Gorraiz, Uxue Rey. «Hildakoez gaizki hitz egitea» Berria (Noiz kontsultatua: 2022-11-23).

## Kanpo estekak

* Datuak: Q102372403
# Irene Montero

Irene María Montero Gil (Madril, 1988ko otsailaren 13a) espainiar politikari eta psikologo bat da, Podemos alderdiko zuzendaritza batzordekoa. 2016ko urtarriletik aurrera, diputatua da Madriletik Espainiako Diputatuen Kongresuan eta, 2017ko otsailetik, Podemos-En Comú Podem-En Marea Talde Konfederaleko bozeramailea da kongresu horretan.

## Ibilbidea

Moratalaz auzoan hazi zen, eta bertako Siglo XXI Ikastetxean eskolatu. 16 urtetik, herri mugimenduetan hasi zen ekintzaile, adibidez, Alderdi Komunistan. Psikologian lizentziatua da UAM Madrilgo Unibertsitate Autonomoan. Gero, Hezkuntzako Psikologia Masterra egin zuen. Une honetan, doktorego tesia egiten ari da hezkuntza inklusio eta hezkuntza lankidetzari buruz.
Moratalaz, La Elipa eta Ciudad Linealen bizi izan da. Gaur egun, Galapagaren bizi da.

## Podemos-en sarrera

2014ko Europako Parlamenturako hauteskundeen ostean, Rafa Mayoralekin batera, Podemos alderdiarekin bat egin zuen, Hipotekak Kaltetutakoen Plataformatik (PAH). 2014ko azaroan, Podemoseko Herritarren Kontseilurako hautagaia izan ondoren, Gizarte Mugimenduen arduradun izendatu zuten, eta Pablo Iglesias Podemos alderdiko buruzagiaren kabinetea zuzentzen hasi zen.

## Askotariko erreferentziak

Aitortu duenez, Angela Davis, Lev Lygotsky eta Maiatzeko Plazako Amonak ditu gogoko erreferentziak. Aldi berean, Antonio Gramsci jotzen du erreferentzia historiko intelektualtzat. Politikoki begiko ditu Brigada Internazionalak eta Hipotekak Erasandakoen Plataforma. Literaturan, Cien años de soledad (Gabriel García Márquez), La sonrisa etrusca (José Luis Sampedro) eta La mujer habitada (Gioconda Belli) eleberriak maite ditu gehien.

## Erreferentziak

* 1 2 (Gaztelaniaz) «23 cosas que no sabías de Irene Montero» El Huffington Post 2016-03-24 (Noiz kontsultatua: 2018-03-11).
* ↑ (Gaztelaniaz) «Irene Montero, la Soraya de Podemos» ELMUNDO 2015-12-11 (Noiz kontsultatua: 2021-05-03).
* ↑ Press, Europa. (2017-02-18). «Podemos nombra a Irene Montero nueva portavoz en el Congreso, en sustitución de Errejón» www.europapress.es (Noiz kontsultatua: 2021-05-03).
* ↑ (Gaztelaniaz) «Esta es la lista de miembros de la nueva dirección de Podemos» El HuffPost 2014-11-15 (Noiz kontsultatua: 2021-05-03).

## Kanpo estekak

* Datuak: Q21706297
* Multimedia: Irene Montero / Q21706297
# Irene Muzás Calpe

Irene (Myriam) Muzás Calpe (Bartzelona, 1974) kataluniar filologo, itzultzaile eta errabinoa da, Espainiako eta Katalan Herrietako lehen emakume errabinoa.

## Bizitza

Judaismora konbertitua da. Bartzelonako Unibertsitate Autonomoan ingeles filologian lizentziatua, itzulpengintzan lan egin du. Horrez gain, Potsdamgo Unibertsitateko parte den Zachariah Frankel Unibertsitate Teologikoan lizentziatu zen, eta judaismoaren teologian masterra egin zuen. Lilithen figurari buruzko tesia egin zuen.
2022ko urriaren 23an, Berlingo Centrum Judaicum sinagogan errabino ordenatu zuten. Berarekin batera beste bi emakume ordenatu zituzten, horietako bat frantsesa eta bestea aleman-kolonbiarra. Judu zuzenbidean doktoretza lortu zuen Espainiako lehen emakumea eta Katalan Herrietako hirugarren pertsona da. Gainera, Espainiako eta Katalan Herrietako lehen emakume errabinoa da.
Masorti komunitatekoa da, Kataluniako komunitate handienetakoa dena. 2022ko azarotik aurrera, Irene Muzás Calpe izendatu zuten Bartzelonako Atid sinagoga zuzentzeko, non Sthepen Berkiwitz errabinoa ordezkatu zuen.
Bere hitzetan, beti izan da feminista.

## Lanak
### Lan zientifikoak

* Preparació de la Prova d'Accés Oficial a Cicles Formatius de Grau Superior: Anglès (Eva Sauret Requena eta Simon Richards Comasekin batera, 2019)
* Solucionari Preparació de la Prova d’Accés Oficial a Cicles Formatius de Grau Superior: Anglès (Eva Sauret Requena eta Simon Richards Comasekin batera, 2020)

### Itzulpenak

* J. E. Lendon. Soldados y fantasmas: Mito y tradición en la antigüedad clásica (Daniel Aldea Rossellekin batera, 2006)
* Y. S. Lee. Serie La Agencia: La Agencia. Una espía en casa (2009)

## Erreferentziak

* 1 2 (Gaztelaniaz) «Irene (Myriam) Muzas, ordenada por el rabinato masortí, ejercerá en la Comunidad Atid de Barcelona» Radio Sefarad (Noiz kontsultatua: 2023-10-24).
* 1 2 3 4 (Katalanez) «Irene Muzás, la primera rabina catalana i una de les poques d'Europa, ordenada a Alemanya» Corporació Catalana de Mitjans Audiovisuals 2022-10-24 (Noiz kontsultatua: 2023-10-24).
* ↑ (Gaztelaniaz) Planes, Joan. «La barcelonesa Irene Muzás Calpe será la primera mujer rabina en España» La Razón 2022-10-22 (Noiz kontsultatua: 2023-10-24).
* 1 2 3 (Katalanez) Rourera, Mireia. «Ordenen a Berlín la primera rabí catalana» El Punt Avui 2022-10-22 (Noiz kontsultatua: 2023-10-24).
* ↑ (Gaztelaniaz) Calo, Sarah. «Lilith: la primera Eva, con Irene Muzas Calpe» Radio Sefarad (Noiz kontsultatua: 2023-10-24).
* ↑ (Gaztelaniaz) López, María-Paz. «Irene Muzás Calpe, la primera rabina de España» La Vanguardia 2022-10-22 (Noiz kontsultatua: 2023-10-24).
* ↑ (Gaztelaniaz) «La barcelonesa Irene Muzás Calpe será la primera mujer rabina de España» Diario de León 2022-10-23 (Noiz kontsultatua: 2023-10-24).
* ↑ (Gaztelaniaz) Efes, Eva. «Rabina Irene Muzás Calpe, primera rabina española, nos habla del feminismo en el judaísmo» Marom Connect 2023-03-09 (Noiz kontsultatua: 2023-12-28).

## Kanpo estekak

* Datuak: Q114833774
# Irene Ogiza

Irene Ogiza Martínez (Durango, 2000ko urtarrilaren 5a) bizkaitar futbolaria da, erdilari postuan aritzen dena. 2020az geroztik Athletic-en lehenengo taldean jokatzen du.

## Biografia

Durangoko Ezkurdi K.T. n eta Athletic futbol taldeko beheko mailetan hazi zen. Lezamako hasiera gogorra izan zen. 2020ko urtarrilaren 19an lehen taldearekin debuta egin zuen.
2021eko otsailean Irene gol birekin bueltatu zen Athleticen lehenengo taldera, lesionatu zenetik urtebetera. 2024an hirugarren kapitaina da.

## Estatistikak

| Taldea | Maila | Denboraldia | Liga | Liga | Kopa | Kopa | Denera | Denera |
| Taldea | Maila | Denboraldia | JP | G | JP | G | JP | G |
| Athletic Club B | 2. | 2016/17 | 9 | 0 | 0 | 0 | 9 | 0 |
| Athletic Club B | 2. | 2017/18 | 7 | 2 | 6 | 0 | 13 | 2 |
| Athletic Club B | 2. | 2018/19 | 4 | 0 | 4 | 0 | 8 | 0 |
| Athletic Club B | 2. | 2019/20 | 16 | 1 | 0 | 0 | 16 | 1 |
| Athletic | 1. | 2019/20 | 3 | 0 | 0 | 0 | 3 | 0 |

## Erreferentziak

* 1 2 Athletic. Irene Oguiza Martínez. (Noiz kontsultatua: 2020ko martxoaren 18a).
* 1 2 (Gaztelaniaz) Nieto, Carlos. (2024-03-14). ««Somos un equipo bastante joven, tenemos que estar orgullosas»» El Correo (Noiz kontsultatua: 2024-03-24).
* ↑ «Irene Oguiza gol birekin bueltatu da Athleticen lehenengo taldera, lesionatu zenetik urtebetera - Durango» Anboto.org (Noiz kontsultatua: 2021-02-08).

## Kanpo estekak

* Datuak: Q87888578
# Irene Polo

Irene Polo Roig (Bartzelona 1909ko azaroaren 27a - Buenos Aires, 1942ko apirilaren 3a) Argentinan erbesteratutako kazetari, publizista eta antzerki ordezkari kataluniarra izan zen .

## Biografia
### Kazetari ibilbidea

Kataluniako prentsako lehen emakumezko kazetarietako bat izan zen. Gaumont zinema ekoiztetxean publizitate arduradun gisa lan egin zuen, kazetaritzan jardun aurretik. Mirador aldizkarian hasi zuen kazetari ibilbidea 1930ean, eta Bartzelonan lan egin zuen, modu sutsuan eta askotan beligerantean, 1936ra arte. Urte haietan Imatges, La Humanitat, La Rambla, L'Opinió, L'Instant eta Ultima Hora egunkarian argitaratutako kronikak garai hartako gizartearen eta politikaren testigantza ezin hobea, ironikoa eta bikaina dira: modaren erabilerei buruzko artikuluetatik - emakumeak prakak janzten hastea, eskotea agertzea– salaketa sozialaren inguruko salaketetaraino –eskaletza Bartzelonan, langileen eta etorkinen bizi-baldintza kaskarrak – Edo alerta politikoa –, hala nola Ekintza Nazionaleko Gazteen jarraitzailetzat jotzen den erreportajea edo zentsurari buruzko artikuluak, bera izan baitzen erreportaje horren biktima.
1934ko urriko gertakariengatik Kataluniako Generalitateko gobernu ohiaren Madrilen egindako epaiketa edo Sallent eta Suria meategietako greba iraultzaileak bezalako jazoeren berri ere eman zuen.

### Erbestea

1936an erbesteratu beharra izan zuen eta Argentinara joan zen Margarita Xirgu antzerki taldearen ordezkari gisa. 1939an konpainia desegin zenean, Irene Polo, Gerra Zibila amaituta, Bartzelonara itzultzerik ez zuenez, Buenos Airesen geratu zen. Han, frantsesezko eta ingelesezko itzultzaile gisa lan egin zuen Losada eta Sopena argitaletxeentzat, eta Dana lurrindegietako publizitate-zuzendari gisa.

### Heriotza

32 urterekin bere buruaz beste egin zuen.

## Erreferentziak

* ↑ (Gaztelaniaz) «Irene Polo, una periodista deslumbrante y misteriosa» La Vanguardia 2017-04-03 (Noiz kontsultatua: 2021-03-05).
* ↑ (Gaztelaniaz) Borràs, Javier. Irene Polo, la mejor periodista de la República - Jot Down Cultural Magazine. (Noiz kontsultatua: 2021-03-05).
* ↑ (Gaztelaniaz) «Desconocidas & Fascinantes: Irene Polo En el lugar de los hechos o razón versus corazón por Isabel Franc y Kika Fumero» InOutradio, la radio lésbica 2018-11-26 (Noiz kontsultatua: 2021-03-05).

## Kanpo estekak

* Irene Polo, La fascinació del periodisme. Cròniques (1930-1936),' Quaderns Crema, Barcelona 2003.
* 06. Irene Polo (1909 - 1942) en Narrativa i pedagogia (Katalanez)
* La Xirgu i la dissortada Irene Polo en Diari de Girona (Katalanez)
* Irene Polo i Margarida Xirgu, recordades blog personal de Emili Casademont i Comas (Katalanez)
* Datuak: Q11683633
# Jinan Ibai Horiko zubia

Jinan Ibai Horiko zubia (txineraz: 济南黄河大桥; pinyineraz: Jǐnán Huánghé Dà Qiáo), askotan "Jinan Ibai Horiko autobideko zubi" ere deitua (txineraz: 济南黄河公路桥; pinyineraz: Jǐnán Huánghé Gōnglù Qiáo), Txinako Herri Errepublikako Shandong probintziako Jinan hirian dagoen zubia da. 488 metroko luzera dauka.

## Ezaugarriak

Zubi berria eraikitzekoe gitasmoa 1977ko abenduaren 10ean onartu zen eta hilabete beranduago 1978ko otsailean, LI Shou eta Wan Shanshan ingeniariak proiektuaren plangintza prestatzen hasi ziren. Urte bereko irailean, behin-behineko diseinua onartu zen eta eraikuntza lanak 1978ko abenduaren 15ean hasi ziren ofizialki.
Zubia 1982ko ekainaren 30ean amaitu zen eta egun batzuk beranduago uztailaren 14an trafikora zabaldu zuten. Zubia eraikitzeko 35 milioi yuan gastatu ziren.
1990eko hamarkadan zubitik igarotzen zen kotxe kopurua etengabe hazi zen (14.100 kotxe egunero).

## Ikus, gainera

* Jinan
* Txinako zubien zerrenda

## Kanpo estekak

* (Ingelesez) Zubiaren argazkia Ingelesezko Wikipedian.
* (Ingelesez) Egituraren fitxa structurae.de webgunean.
* Datuak: Q6202019
* Multimedia: Jinan Yellow River Bridge / Q6202019
# Jinango metroa

Jinango metroa (txineraz: 济南地铁) Txinako Herri Errepublikako Shandong probintziako Jinan hirian eraikiko den garraiobidea da.
Jinango gobernuak zortzi linea eraiki nahi ditu, ondorengo bi hamarkadetan.

## Plangintza

Metroa eraikitzeko lehen asmoak 2000ko hamarkadaren hasierakoak diren arren, eraikuntza eta plangintza Txinako gobernuak 2008an hasitako krisialdi ekonomikoaren eragina murrizteko azpiegiturak eraikitzeko plangintzari esker sustatu ahal izan zen.

## Ikus, gainera

* Txinako Herri Errepublikako metroen zerrenda

## Kanpo estekak

* (Txineraz) Jinango metroari buruzko informazioa Hudong entziklopedian.
* (Txineraz) Etorkizuneko metro sarearen itxura.
* Datuak: Q16259331
* Multimedia: Jinan Metro / Q16259331
# Jincheng

Jincheng (txinera sinplifikatuz: 晋城; pinyineraz: Jìnchéng), Shanxi probintzian kokatutako prefektura mailako hiria da. Guztira, 2.223.000 biztanle inguru dauzka 2007ko erroldaren arabera eta 9.420,4 kilometro koadroko azalera.

## Banaketa administratiboa

* Jincheng Barrutia, (城区) Chéng Qū ;
* Gaoping Hiria, (高平市) Gāopíng Shì ;
* Zezhou Konderria, (泽州县) Zézhōu Xiàn ;
* Qinshui Konderria, (沁水县) Qìnshuǐ Xiàn ;
* Yangcheng Konderria, (阳城县) Yángchéng Xiàn ;
* Lingchuan Konderria, (陵川县) Língchuān Xiàn.

## Ikus, gainera

* Shanxi probintziaren banaketa administratiboa

## Kanpo estekak

* (Txineraz) Jincheng hiriko gobernuaren webgunea.
* Datuak: Q72990
* Multimedia: Jincheng / Q72990
# Jinchuan barrutia

Jinchuan barrutia (txinera tradizionalez: 金川区) Txinako barruti bat da, Jinchang barruan. Azken zentsuaren arabera 260.385 biztanle zituen 3060.24 azaleran banatuta.

## Kanpo estekak

* Datuak: Q1201268
# Jinan

Jinan (txinera sinplifikatuz: 济南, txinera tradizionalez: 濟南; pinyineraz: Jǐnán), Shandongeko probintzian kokatua. Guztira, 5.900.000 biztanle inguru dauzka horietatik 2.540.000 inguru erdigunean bizi direlarik. Jinanek 8.177 kilometro karratuko azalera dauka.

## Inguru naturala eta kokapena

Jinan hiriaren mugakideak honakoak dira: Dezhou ipar-mendebaldean, Liaocheng hego-mendebaldean, Tai'an hegoaldean, Laiwu hego-ekialdean, Zibo ekialdean, eta Binzhou ipar-ekialdean.

## Barruti eta konderriak

* Licheng Barrutia (历城区)
* Lixia Barrutia (历下区)
* Shizhong Barrutia (市中区)
* Huaiying Barrutia (槐荫区)
* Tianqiao Barrutia (天桥区)
* Changqing Barrutia (长清区)
* Zhangqiu Hiria (章丘市)
* Pingyin Konderria (平阴县)
* Jiyang Konderria (济阳县)
* Shanghe Konderria (商河县)

## Klima

Datu klimatikoak (Jinan (1971–2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 3.9 | 6.9 | 13.3 | 21.6 | 27.1 | 31.6 | 31.9 | 30.6 | 26.9 | 21.2 | 13.0 | 6.0 | 19.5 |
| Batez besteko tenperatura minimoa (°C) | −3.9 | −1.6 | 3.9 | 11.3 | 16.8 | 21.6 | 23.6 | 22.5 | 17.7 | 11.8 | 4.5 | −1.7 | 10.5 |
| Pilatutako prezipitazioa (mm) | 5.7 | 8.5 | 15.3 | 27.4 | 46.6 | 78.3 | 201.3 | 170.3 | 58.5 | 36.5 | 16.2 | 8.2 | 672.8 |
| Prezipitazio egunak (≥ 0.1 mm) | 2.9 | 3.1 | 3.9 | 5.1 | 6.5 | 8.2 | 13.3 | 11.6 | 6.5 | 4.6 | 3.9 | 3.2 | 72.8 |
| Eguzki orduak | 170.9 | 172.4 | 212.8 | 242.9 | 275.2 | 258.2 | 214.5 | 219.0 | 221.1 | 215.1 | 177.1 | 167.6 | 2546.8 |
| Hezetasuna (%) | 53 | 50 | 47 | 46 | 50 | 55 | 72 | 75 | 64 | 58 | 56 | 55 | 56.8 |
| Iturria: China Meteorological Administration ||||||||||||||

## Ondasun nabarmenak

* Baotu iturburua: Izen bereko parkean dago, hiri zaharraren hego-mendebaldean. Hirian dauden 72 iturburuetako bat da eta urteak joan ahala hiriko gobernuak inguruko eraikinak zaharberritu ditu.
* Mila Buden mendia: Jinan hirian bertan dagoen mendia da, gainean, Jinan hiriko airetiko ikuspegia eskaintzen duen begiratokia dago, eta mendiaren gainera igotzeko eskilaretan Buda estatuak daude.

## Ikus, gainera

* Shandong probintziaren banaketa administratiboa

## Erreferentziak

* ↑ 中国地面国际交换站气候标准值月值数据集（1971－2000年）. China Meteorological Administration (Noiz kontsultatua: 2009-03-17).

## Kanpo estekak

* (Txineraz) Jinaneko gobernuaren webgunea.
* Datuak: Q170247
* Multimedia: Jinan / Q170247
# Jinchang

Jinchang (txinera sinplifikatuz: 金昌; pinyineraz: Jīnchāng), Gansu probintzian kokatutako prefektura mailako hiria da. Guztira, 458.000 biztanle inguru dauzka eta 3.434 kilometro karratuko azalera.

## Inguru naturala eta kokapena

Jinchang hiria, Gansu probintziaren erdialdean dago, Ibai Horiaren mendebaldean, Qilian mendien iparraldean eta Alashan lautadaren hegoaldean. Iparraldean Qinghai probintziarekin eta hegoaldean Barne Mongoliarekin egiten du muga.

## Banaketa administratiboa

* Jinchuan Barrutia (金川区)
* Yongchang Konderria (永昌县)

## Ondarea

Jinchangen duela milaka urteetako aztarnak aurkitu dira. Horrez gain, antzinako inperioen ipar-mendebaldeko mugan dagoenez, Txinako Harresi Handiaren Han eta Qing dinastia garaietako zatiak daude.

## Ikus, gainera

* Gansu probintziaren banaketa administratiboa

## Kanpo estekak

* (Txineraz) Jinchango gobernuaren webgunea.
* Datuak: Q532776
* Multimedia: Jinchang / Q532776
# Jinan Yaoqiang nazioarteko aireportua

Jinan Yaoqiang Nazioarteko Aireportua (txineraz: 济南遥墙国际机场; pinyineraz: Jǐnán Yáo Qiáng Guójì Jīchǎng), (NAGE: TNA, NAZE: ZSJN), Jinan hiriko aireportu nagusia da, eta 2008an lau milioi bidaiari baino gehiagok erabili zuten.
Aireportua hiriaren erdigunetik 33 kilometrora dago, Yaoqiang izeneko herriaren iparraldean.

## Ikus, gainera

* Txinako Herri Errepublikako aireportuen zerrenda
* Txinako Herri Errepublikako aireportuak bidaiarien arabera

## Kanpo estekak

* (Txineraz) Aireportuaren webgune ofiziala.
* Datuak: Q1378003
* Multimedia: Jinan Yaoqiang International Airport / Q1378003
# Jinchengjiang barrutia

Jinchengjiang barrutia (txinera tradizionalez: 金城江区) Txinako barruti bat da, Hechi barruan. Azken zentsuaren arabera 372.521 biztanle zituen 2346.42 azaleran banatuta.

## Kanpo estekak

* Datuak: Q1342717
* Multimedia: Jinchengjiang District / Q1342717